Para outras páxinas con títulos homónimos véxase: Décimo Xunio Bruto.

Décimo Xunio Bruto cruzando o *Lethes* (hoxe río Limia). Foto da representación da Festa do Esquecemento.
**Décimo Xunio Bruto Galaico** (en latín: *Decimus Junius M. f. M. n.* *Brutus Gallaecus* ou *Callaecus* ou *Callaicus*), nado en Roma en 180 a.C. ou 181 a.C. e finado en 113 a.C. foi un xeneral e político romano do século II a.C. Era fillo de Marco Xunio Bruto (cónsul no 178 a.C.) e irmán de Marco Xunio Bruto (pretor no 88 a.C.). Tivo un fillo tamén chamado Décimo Xunio Bruto (cónsul no 77 a.C.), e o seu neto foi Décimo Xunio Bruto Albino.

Foi un dos máis importantes líderes dos *optimates,* unha facción política que apoiaba os intereses da aristocracia e que se oponía tanto aos tribunos da plebe (neste momento, os irmáns Graco) como aos populares, facción política que defendeu a causa dos pobres e quería reformas para axudalos. 

O alcume (*agnomen*) de *Galaico*, vén de cando estaba ao mando das tropas en Hispania e levou a cabo as campañas de conquista da Gallaecia-. Tamén participou en campañas en Iliria.

Traxectoria
-----------

### Consulado

Durante o seu consulado, no 138 a.C. el e mailo seu colega P. Cornelio Escipión Nasica opuxéronse aos tribunos plebeos. O tribuno plebeo Caio Curiato enviou a ámbolos dous cónsules á prisión porque cando os tribunos plebeos pediron poder elixir a dez homes para eximilos do servizo militar, os cónsules non aceptaron. Tamén se opuxeron á proposta dos tribunos de comprar grans do estranxeiro porque o prezo do gran subía. Escipión Nasica fixo un discurso que ponseguíu que plebe inqueda acougase.

### Campaña na Lusitania e conquista da Gallaecia

Dirixiu a campaña para estabilizar e castigar as tribos rebeldes do territorio ao norte do río Texo logo da morte de Viriato. Estableceu o seu cuartel nunha illa, identificada coa de Almourol, nas beiras do Texo, e fortificou *Olisippo* (Lisboa). No seu avance cara ao norte tivo que facer fronte a numerosos levaantamentos das poboacións locais. Fundou *Valentia* (Valença do Miño) cos superviventes do exército de Viriato e estableceu unha posición fortificada en Viseu.

Xa como procónsul, no ano 137 a.C. cruzou o río Douro e entrou no territorio dos *callaeci* ou galaicos, arredor do actual Porto, pero que deron nome a todos os pobos localizados máis ao norte, e chegou ao río Limia (*Lethes*). Ante a negativa dos seus soldados a cruzalo polo temor a perderen a memoria, Bruto cruzouno o primeiro, e os seus soldados seguírono ao veren que os chamaba polos seus nomes, e segundo conta Estrabón, chegou até o río Miño.

O Senado romano concedeulle o título de *Callaicus* no -36 a.C.

Operacións militares romanas no noroeste da penínsua Ibérica.  
A liña de cor lila sinala a campaña de Décimo Xunio Bruto no ano 137 a.C.

|  |  |  |
| --- | --- | --- |
| Predecesor:**Cneo Calpurnio Pisón eMarco Popilio Lenas** | **Cónsul da República Romanaxunto con Publio Cornelio Escipión Nasica Serapio**138 a.C. | Sucesor:**Marco Emilio Lépido Porcina e Caio Hostilio Mancino** |

Notas
-----

1. ↑  "M. f. M. n. é unha abreviación de *Marci filius Marci nepos*, é dicir *fillo de Marco, neto de Marco*". Arquivado dende o orixinal o 23 de xuño de 2011. Consultado o 07 de xuño de 2011.
2. ↑  Cicerón, *On the Laws* 3.20
3. ↑  Valerio Máximo, *Nove Livros de Feitos e Dizeres Memoráveis* III 7 § 3.
4. ↑  Morgan (1974), p. 183
5. ↑  Livio, *Periochae*, 55.3
6. ↑  Lívio, *Ab Urbe Condita* *Epit.* 55
7. ↑  Valerius Maximus, *Memorable Deeds and Sayings in Nine Books*, 3.7.3

Véxase tamén
------------

### Bibliografía

* Morgan, M. Gwyn (2º trimestre 1974). ""Cornelius and the Pannonians": Appian, Illyrica 14, 41 and Roman History, 143-138 B.C.". *Historia: Zeitschrift fur Alte Geschichte* (en inglés) (Franz Steiner Verlag) **23** (2): 183–216. JSTOR 4435394.

### Outros artigos

* Lista de cónsules romanos na República

|  |  |
| --- | --- |
| Control de autoridades | 
* Wd: Q718090
* GEC: 0012612

 |